Kongreso kan Filipinas

Kongreso kan Filipinas an nasyonal na lehislatura kan Filipinas. Igwa ini nin duwang kamara, an Senado asin an Kamara Baha o "Kongreso". 

An Senado kompwesto nin 24 mga senador, kabangâ kaini pigi-elihir lambang tulong taon. An lambang senador nagseserbe nin total na anom na taon. Pigi-elihir an mga senador kan enterong botante asin dai minarepresentar nin ano man na pangheograpiyang distrito.

An Kongreso kompwesto nin dai masobra sa 250 kongresista na igwang duwang klase: an representante nin distrito asin sektor. Pigrerepresentar kan mga representante nin distrito an sarong partikular na pangheograpiyang distrito kan nasyon. Gabos na probinsya kompwesto nin dai mababà sa sarong distrito. May nagkakapirang syudad na igwang sadiring distrito, an iba igwang duwa o mas dakol na representantes.

An mga pansektor na kongresista nagrerepresentar kan mga minoriyang sektor kan populasyon.

Mga panluwas na takod
Opisyal na Websayt kan Senado
Opisyal na Websayt kan Kamara Baha

Kategorya:Filipinas